Subway Surfers

פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. Subway Surfers (בתרגום חופשי לעברית: גולשי הרכבת התחתית) הוא משחק לטלפון הנייד שפותח על ידי KILOO & SYBO. המשחק סובב סביב חבורת ילדים ויצורים המרססים כתובות גרפיטי על רכבות, דבר שהופך אותם לנרדפים על ידי השומר בתחנת הרכבת. המשחקיות דומה ל-Temple Run, והמטרה היא לרוץ רחוק ככל הניתן ולקבל את מספר הנקודות המרבי. השחקן מפסיד כאשר נתפס בידי השומר, הפסילה נגרמת מהתנגשות ברכבות, בשלטים או בקירות שבצדדים. במהלך שנת 2022 המשחק וזכויותיו נרכשו על ידי חברת המשחקים Miniclip. זהו המשחק הראשון שהורד מעל למיליארד פעמים בגוגל פליי. למשחק עלילה פשוטה המוצגת במשך מספר שניות עם תחילת המשחק: ילד (בברירת המחדל קוראים לו ג'ייק) שמרסס בצבע קרון רכבת ובתחילת המשחק, השוטר וכלבו מתחילים מרדף אחרי הדמות, שבסופו של דבר נפסלת בכך שהשוטר תופס אותה, או בכך שהיא נדרסת על ידי רכבת. המשחק מורכב משלושה פסי רכבת שרצים על אחד מהם. המטרה היא לצבור כמה שיותר נקודות על ידי השגת מטבעות וריצה לאורך כמה שיותר זמן. בתחילת המשחק השומר קרוב לדמות וניתן לראותו במסך, ולאחר כשש שניות הפער גדל. במידה והשחקן מתעכב מסיבה מסוימת, לדוגמה התנגשות חלקית במכשול, השומר יתקרב לדמות בשנית. פסילה אפשרית בשני מצבים, כאשר השומר תופס את הדמות, או כאשר הדמות נדרסת. ניתן להימנע מפסילה בכמה דרכים: שימוש במפתחות, צפייה בפרסומת או הפעלת גלשן, לפני הפסילה לזמן מוגבל כך שבמידה ונפסלת הפסילה מתבטלת והמשחק ממשיך כרגיל. במהלך הריצה, ככל שמתקדמים, כך המשחק נעשה מהיר יותר. בפעם הראשונה שמשחקים, אחרי ההתקנה, מוצגות הוראות המשחק על ידי חץ רחב ולבן, שמדריך מתי להחליק את האצבע ולהימנע מפסילה. ניתן לקפוץ על ידי הזזת האצבע למעלה כדי להתחמק ממחסום, או להשיג עזר במשחק. ניתן להתגלגל על ידי הזזת האצבע למטה כדי להתחמק ממחסום. על ידי הזזת האצבע ימינה או שמאלה, השחקן יכול להחליף את פס הרכבת עליהם הוא רץ. אם מזיזים את האצבע ימינה או שמאלה כדי לנוע אל מקום בלתי אפשרי, השחקן מתעכב והשומר נצמד אליו. אם מקישים פעמיים לשחקן מופיע גלשן, אם השחקן נתקל ברכבת כשהוא על הגלשן הפסילה מתבטלת והמשחק ממשיך כרגיל. יש מחסומים שמשמשים ל"אין כניסה, עבודות בניה": בחלקם אפשר להתגלגל או לקפוץ, בחלקם אפשר רק לקפוץ ובחלקם אפשר רק להתגלגל. יש גם רכבות שעומדות, שנוסעות וכאלה שיש לפניהם מעין רמפה שמאפשרת לרוץ על הרכבת. במשחק קיימים חמישה שדרוגים, שניתן לתפוס במהלך המשחק: מנוע סילון צבעוני, אשר מעלה את הדמות לגובה ומאפשר צבירת מטבעות רבים. סופר סניקרס, אשר מאפשר קפיצות גבוהות יותר מהרגיל. מגנט, אשר אוסף את כל המטבעות המופיעים במהלך המשחק. מכפיל פי 2, אשר מכפיל את המכפלה של הנקודות שצוברים במהלך המשחק. מקל פוגו, אשר מקפיץ את הדמות לגובה ומאפשר צבירת מטבעות ותפיסת שדרוג. בנוסף יש שלושה שדרוגים נוספים, שניתן להפעיל בתחילת המשחק: מגביר נקודות, אשר מביא להגדלת המכפלה של הנקודות שמקבלים במהלך המשחק. מנוע סילון אש, אשר מעלה את הדמות לגובה ומאפשר לדלג על תחילת המשחק - תוך כדי צבירת נקודות. סופר בועה, אשר מגן על השחקן מפסילה ובמקביל צוברת נקודות בונוס בתחילת המשחק. ניתן להפעיל שדרוג זה רק במצבי משחק מסוימים על ידי צפייה בפרסומת. במשחק קיימים ארבעה סוגים של קופסאות: קופסת מתנה קטנה - אשר ניתן לקבל בחינם מספר פעמים ביום. מעניקה פרסים בשווי קטן. קופסת מתנה רגילה - אשר ניתן לקנות בתמורה ל-500 מטבעות בחנות. מעניקה פרסים בשווי בינוני. קופסת מתנה מוזהבת - אשר ניתן לקבל כפרס על השלמת משימות. מעניקה פרסים בשווי גדול. קופסת אסימונים - אשר ניתן לקבל בתמורה ל-6 מפתחות בחנות. מעניקה אסימונים לפתיחת דמויות במשחק. כמו כן, ניתן להשיג את שלושת קופסאות המתנה בחינם, באמצעות צפייה ב-10 פרסומות. החל מהתאריך 3 בינואר 2013, המשחק מתעדכן כל שלושה שבועות עם עיצוב הרכבת התחתית בסגנון של עיר ממדינה אחרת. לכל מדינה מתלווה דמויות חדשות, גלשנים חדשים ותלבושות חדשות. העיר הראשונה בה השתמשו במסגרת הספיישל הייתה ניו יורק. בכל יום נפתחת משימת ציד מילים, שבמסגרתה צריך לתפוס במהלך המשחק אותיות ירוקות שמרכיבות מילה. כאשר מסיימים להרכיב מילה, מקבלים פרס. ככל שמרכיבים מילים יום אחר יום באופן רצוף, שווי הפרסים עולה: ביום הראשון והשני מקבלים קופסת מתנה קטנה. ביום השלישי מקבלים 1,050 מטבעות. ביום הרביעי מקבלים 1,500 מטבעות. ביום החמישי ומעלה מקבלים קופסת מתנה מוזהבת. במידה ובאחד מן הימים לא משלימים את המשימה, שווי הפרסים מתאפס וחוזר לנקודת ההתחלה. במשחק קיימים סטים של משימות. כל סט מכיל 3 משימות וסיום הסט מביא להגדלת המכפלה של הנקודות שמקבלים - החל מפי 1 עד לפי 30 (בהתאם למספר הסטים). לאחר הסט ה-30 הפרס שמתקבל מסיום סט הוא קופסת הפתעה מוזהבת. במשימות האיסוף צריך לתפוס סמלים שקשורים לעיר שהמשחק מציג (לדוגמה, בניו יורק המשימה הייתה לתפוס מוניות צהובות.) ככל שאוספים יותר סמלים, כך מתקדמים בתחנות הפרסים. ככל שמתקדמים יותר, שווי הפרסים עולה. משנת 2022, ניתן להמשיך לאסוף סמלים גם לאחר ההגעה לתחנת הפרס האחרונה ובכך להגיע לתחנות בונוס. בעבר משימות האיסוף פעלו במתכונת של משימות שבועיות. בכל יום נפתחת במשחק משימת שיא יומית חדשה, שבמסגרתה צריך לעבור בין שבעה קטעי ציון דרך ולצבור החל מ-100 אלף ועד 1 מיליון נקודות ברציפות. בנוסף יש שבעה קטעי ציון דרך של צבירת מטבעות, החל מ-250 ועד 5,000 מטבעות. קיימים מספר מצבי משחק אשר זמינים לסירוגין ומתקיימים בערים שונות במשחק. כמו כן, מצבי המשחק כוללים משימות שיא: מרתון ומצב קלאסי - במסגרתו יש לצבור החל מ-250 אלף ועד 2.3 מיליון נקודות ברציפות. מ-3 ביוני 2024 ועד 26 באוגוסט 2024, המרתון היה מתקיים רק בעיר המקורית של המשחק, אך מ-26 באוגוסט, מרתון ומצב קלאסי מתחלפים בזמינות כל יום. מכשולים מסתוריים - במסגרתו יש לצבור החל מ-40 אלף ועד 960 אלף נקודות ברציפות. הנקודות מצטברות רק כאשר עוברים בהצלחה את מכשולי המשחק. צורת המכשול נחשפת לקראת ההגעה אליו. מתקפת זמן - במסגרתו יש לצבור החל מ-50 אלף ועד 2.5 מיליון נקודות במצטבר. אורכו של כל משחק הוא עד דקה אחת, ובזמן זה צריך לצבור כמה שיותר נקודות. ניתן לתפוס שעוני חול שמופיעים מדי פעם במהלך המשחק ומוסיפים עשר שניות לזמן המשחק. אתגר עונתי - במסגרתו יש לצבור 15 מיליון נקודות במצטבר במסגרת חמישה שלבים כדי לזכות בפרס. ככל שמתקדמים בשלבים, צריך לצבור יותר נקודות. בין השלבים יש להמתין זמן מסוים, אך ניתן לבטל את ההמתנה בתמורה למפתחות. מצב משחק זו פועלת על בסיס "מתקפת זמן". פלישת הצמחים/הרצפה היא לבה - במסגרתם צריך לצבור 15 מיליון נקודות במצטבר במסגרת חמישה שלבים כדי לזכות בפרס. במצב משחק זה אסור לגעת ברצפה, במידה והשחקן נוגע ברצפה הוא נפסל. אתגר ריצה אחת - במסגרתו צריך לצבור החל מ-250 אלף ועד 4 מיליון נקודות ברציפות, על מנת לזכות בפרס נדיר. מצב משחק זה פועלת על בסיס "מרתון". בשנת 2022 הושקה במשחק מערכת קווסטים חדשה, שכוללת משימות שצריך להשלים. על כל השלמת משימה, מקבלים נקודות (הכמות משתנה לפי רמת הקושי של המשימה). כאשר מגיעים לכמות מסוימת של נקודות (החל מ-40 ועד 4,000 נקודות) מקבלים פרס. ככל שמתקדמים יותר, שווי הפרסים עולה. ישנם שני סוגים של משימות במערכת הקווסטים: משימות יומיות, אשר מתעדכנות פעם יום, אך ניתן לפתוח משימות נוספות על ידי תשלום במפתחות בסכום משתנה או צפייה בפרסומת. משימות עונתיות, אשר מתעדכנות מדי שבוע. ישנה מערכת משימות שונות עליהם מקבלים מפתחות. כל משימה מורכבת מארבע שלבים. כאשר מסימים שלב אחד כמות המפתחות מתקבלת בסכום יותר גבוה כל פעם שמשלימים. במקביל, כל פעם שמקבלים את הפרס בסיום שלב, כמות ההישגים שצריך להשלים עולה, ולאחר הפרס הרביעי המשימה נגמרת. ישנם ארבעה סוגי פרסים שמקבלים בכל שלב: פרס ארד, המעניק 3 מפתחות. פרס כסף, המעניק 5 מפתחות. פרס זהב, המעניק 8 מפתחות. פרס יהלום, המעניק 10 מפתחות. בשנת 2019 נוספו למשחק "מטבעות אירוע". את המטבעות הללו ניתן להרוויח באמצעות השלמת משימות שיא, השלמת משימות במערכת הקווסטים, פתיחת קופסאות מתנה קטנות וצפייה בפרסומות. בעבר היה ניתן להרוויח את המטבעות במשימות האיסוף, אך בשנת 2021 בוטלה אפשרות זו. באמצעות המטבעות הללו ניתן לרכוש בדרך כלל תלבושות לדמויות, גלשנים ושדרוגים. בכל יום במהלך השבוע, מופיעים במשחק בונוסים מיוחדים: בימי שני, מופיעים סימני שאלה סגולים המעניקים שדרוגים ייחודיים ואקראיים. בימי שלישי, שווי פרס הקופה בקופסאות המתנה עולה. בימים רביעי וחמישי, דמות מסוימת מביאה להגדלת המכפלה של הנקודות שמקבלים במהלך המשחק. בימי שישי, קופסאות מתנה מוזהבות יכולות להופיע במהלך המשחק. בימים שבת וראשון, מתקיימת משימת ציד מילים מיוחדת, שבמסגרתה צריך לתפוס אותיות מוזהבות המרכיבות את שמותיהם של הדמויות במשחק. בכל שבוע מתקיים טורניר ריצה לפי מדינות (לדוגמה: אם השחקן מישראל, בטורניר יופיעו שחקנים מישראל). מטרת השחקנים בטורניר היא לשחק ולצבור מספר רב של נקודות ריצה, ולעקוף את השיאים של שאר השחקנים. הטורניר מתאפס בימי שני, ולאחר מכן השחקנים זוכים במדליה על פי מקומם בטורניר. בסך הכל קיימים חמישה סוגים של מדליות: מדליית ארד, המעניקה 2,000 מטבעות. מדליית כסף, המעניקה 3,000 מטבעות. מדליית זהב, המעניקה 5,000 מטבעות. מדליית יהלום, המעניקה 10 אלף מטבעות. מדליית האלופים, המעניקה 15 אלף מטבעות. Temple Run אתר האינטרנט הרשמי של Subway Surfers (באנגלית) Subway Surfers, סרטונים בערוץ היוטיוב Subway Surfers, במסד הנתונים הקולנועיים IMDb (באנגלית) הוויקיה הרשמית של המשחק (באנגלית) הדף של המשחק ב-ITunes (באנגלית) הדף של המשחק ב-Google Play (באנגלית) "Subway Surfers is the first game to hit 1 billion downloads on the Play Store". Android Central (באנגלית). 2018-03-16. נבדק ב-2018-03-28.